**INSTRUKS KAMPVERT**

**Målsettingen med Fair Play arbeidet er at alle involverte i norsk håndball skal ha et bevisst forhold til håndballens grunnverdier forankret i prinsippet om
Fair Play. Prinsippet om Fair Play skal vises gjennom positive og konkrete handlinger.**

**BESKRIVELSE:**

En kampvert skal være en godt synlig person som sikrer at kampen gjennomføres i rette
Fair Play-ånd både på og utenfor banen. Dette betyr blant annet ekstra fokus på at dommerne blir tatt godt vare på og behandlet med respekt.

**OPPGAVER:**

**Bekledning:**

Vert skal være iført Fair Play-vest. Vester henger i Bydelshallen.

**Før kamp:**

* Ønske spillere, trenere og dommere velkommen til kamp og oppfordre til god stemning og Fair Play, eventuelt henvise til garderobe
* Sørge for at lydfil/video med Fair Play-budskap avspilles før kamp eller at speaker leser opp «Fair Play-tekst» (se teksten nederst i saken)

**Under kamp:**

* Være godt synlig i hall og på tribuneområde og fremme god sportsånd.
* Sørge for at alle får en positiv opplevelse. Om det skulle være nødvendig, ta tak dersom noen ikke opptrer som ønskelig, på eller utenfor banen.
Henvise til "Fair Play".
* Ha ekstra oppmerksomhet på uønsket adferd mot dommere.
* Følge med på om det filmes/streames fra tribunen
- HUSK! det er ikke tillatt uten samtykke. Og ikke i det hele tatt under 15 år.

**Etter kampen:**

* Dersom det oppstår uønskede hendelser som ikke er forenlig med Fair Play – meld fra til klubben/klubbstyret og be de ta saken videre med regionen dersom det er nødvendig.
Mail: sportsligleder@strindheimhandball.no

**FAIR PLAY TEKST:**

Kjære håndballvenner, spillere, trenere, dommere og ikke minst dere som er publikum.

Håndball skal være gøy og er en idrett for alle. På våre arrangementer og ellers på våre aktiviteter er vi opptatt av Fair Play.

Vi ber dere støtte deres lag på en fair og sporty måte, samt vise en positiv holdning ovenfor samtlige deltagere og øvrig publikum.

Ha en fantastisk dag i Leangen bydelshall/Leangenhallen!